Boek: maak 'n kopskuif | Maroela Media
deur Dr. Caroline Leaf
Met ondersteuning van onlangse wetenskaplike en mediese navorsing gee dr. Caroline Leaf in Maak 'n kopskuif vir ons 'n Bybelsgebaseerde voorskrif wat ons sal help om gesonder te leef deur ons denkpatrone te verander. Sy wys hoe 'n kopskuif ons in staat sal stel om gelukkiger, gesonder en meer vreugdevolle lewens te lei, ons doelwitte te bereik, ons lewe onder beheer te kry en selfs ons intelligensie te verhoog.
Elke hoofstuk word afgerond met die kernpunte in die hoofstuk vir maklike naslaan en terugskouing. Verder bied hierdie boek ook 'n praktiese 21-dagbreindetoksplan wat jou lei om giftige gedagtes met gesondes te vervang.
Dr. Caroline Leaf het haar opleiding ontvang in Kommunikasiepatologie by die Universiteit van Kaapstad. Sy het ook 'n Meestersgraad en 'n PhD in Kommunikasiepatologie verwerf by die Universiteit van Pretoria. Dr. Leaf doen navorsing rondom die menslike brein en fokus veral daarop om die brein se potensiaal te ontsluit. Sy woon tans in die VSA saam met haar man, Mac. Hulle het vier kinders.